  Наталья Тетерина Вуоно арын «Воштӥськон гастрольёс» ӵектос улсын Удмурт йӧскалык театр Горно-Алтайске мыныны чакла. Со сярысь 27-тӥ куарусёнэ журналистъёслы ужъюртлэн кивалтӥсез Андрей Ураськин вераз. Солэн кылъёсызъя, туннэ нуналлы «Бадӟым гастрольёс» федерал программая Алтайысь театрен ӵош ӵектос гожтэмын ни. Сибирь пала учкиськом, Алтае. Алтайёсын вераським ми, проект гожтӥм ни. Ум тодӥське, сётозы-а, уз-а (грант – ред.), но кыдёкын бере, со коньдонэз но пичи уз луы Андрей Ураськин, Удмурт йӧскалык театрлэн кивалтӥсезПусъём, та программалэн «Воштӥськон гастрольёс» ӵектосаз Удмуртиысь йӧскалык театр кык ар ӵоже пыриське ни. Ужъюртлэн кивалтӥсез верамъя, котькуд выль инты артистъёслы мар ке но тунсыкозэ сётэ. Со выль зритель, выль калык, выль кар. Тужгес но тунсыко выль театр, кыӵе соослэн югдурзы, кыӵе технической оснащенизы, кыӵе соослэн акустиказы, кызьыгес соос ужало, мар бордынгес ужало. Милям творчествоя коллективъёсмы ог-огенызы тодматско, соослэн воштӥськон мынэ. <…> Тыршиськом умойзэ асьмелы басьтыны Андрей Ураськин, Удмурт йӧскалык театрлэн кивалтӥсезТодэ вайытом, 2017-тӥ арысен Удмурт йӧскалык театр Марий Элысь, Коми-Пермяк округысь, Коми Элькунысь но Карелиысь театръёсын вошъяськиз ни. Петрозаводскысь Йӧскалык театр та нуналъёсы Ижкарын спектакльёс возьматэ.  Тегъёс: Лулчеберет Ижкар Театр Удмуртия  